पाएं अपने शहर की ताज़ा ख़बरें और फ्री ई-पेपरडाउनलोड करें
थाना मक्खू के अधीन गांव लहरा बेट में पैसों के लेन-देन में 2 गुटों में चल रहे झगड़े की रंजिश में दोनों गुट फिर भिड़ गए। दो पक्षों ने जमकर गोलियां चलाईं जिसमें 3 व्यक्ति घायल हो गए। पुलिस ने क्राॅस केस में दोनों पक्षों के 26 लोगों के खिलाफ मामला दर्ज किया है। जांच अधिकारी एएसआई सुखदेव सिंह ने बताया कि पुलिस को दिए बयान में रूपिंदर सिंह पुत्र बलदेव सिंह निवासी गांव लहरा बेट ने बताया कि उनके दोस्त सुरजीत सिंह सरताज हवेली का किसी से पैसों के लेन-देन सबंधी झगड़ा चलता था। इसमें वह सुरजीत सिंह की मदद करते थे पर विरोधी पक्ष को यह गवारा नहीं था। इसी रंजिश में दूसरे पक्ष ने सतपाल सिंह उर्फ पाला पुत्र दलबीर सिंह निवासी गाव बूह हवेलियां, मनिंदर सिंह निवासी हरीके जिला तरनतारन, पिंदर सिंह निवासी गांव निजामदीन वाला, राणा पुत्र बाज सिंह निवासी गांव बुलोके, अमृत सिंह निवासी गांव हरीके, बोहड़ सिंह निवासी गांव पधरी, गुरमीत सिंह निवासी गांव कीमो वाली और 7 -8 अज्ञात व्यक्तियों ने जोकि हथियारों से लैस थे, ने उन पर फायरिंग कर दी। फायरिंग में रूपिंदर सिंह का दोस्त मनप्रीत सिंह पुत्र कश्मीर सिंह निवासी गांव शीहा पाड़ी घायल हो गया जिसे कोट ईसे खां के निजी अस्पताल में भर्ती कराया गया है। पुलिस ने 8 अज्ञात सहित उक्त 7 व्यक्तियों के खिलाफ 307,506,148,149 आईपीसी और आर्म्स एक्ट के तहत मामला दर्ज किया है।
दूसरा पक्ष के लोग बोले-हम पर की फायरिंग
दूसरे पक्ष के घायल अमरिंदर सिंह पुत्र कुलवंत सिंह निवासी गांव हरीके जिला तरनतारन, जोकि सिविल अस्पताल जीरा में भर्ती है, ने बयान में बताया कि वह अपने दोस्त तरसेम सिंह वासी गांव जिंदा वाला के साथ मोटरसाइकिल पर गांव मलो वाला से वापस जा रहे थे तो रास्ते में रूपिंदर सिंह पुत्र बलदेव सिंह निवासी गांव लहरा बेट, मनप्रीत सिंह निवासी गांव शिहा पाड़ी, पट्टू निवासी गांव बघेले वाला, गुरजंट सिंह वासी गांव रसूलपुर, दिलप्रीत सिंह वासी सुल्तानपुर लोधी, किरण प्रीत सिंह वासी मक्खू और उनके साथ चार पांच अज्ञात व्यक्ति दो कारों और दो मोटरसाइकिल पर हथियारों के साथ वहां पहुंचे व उन्होंने गांव लहरा बेट के गुरुद्वारा के नजदीक उन पर हमला कर दिया। रूपिंदर सिंह ने 12 बोर राइफल से अमरिंदर सिंह पर फायर कर दिया जोकि उसके बाएं हाथ की उंगली पर लगा और पंट्टू ने 12 बोर राइफल से तरसेम सिंह पर फायर किया जिसके छर्रे तरसेम सिंह की दाईं टांग में लगे। पुलिस ने पांच अज्ञात सहित उक्त 6 व्यक्तियों के खिलाफ क्रॉस केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn